Ucrainenii spun care este aliatul rușilor de care se tem cel mai tare: "Afectează intensitatea luptelor"
Kirilo Budanov, șeful Direcției Principale de Informații a Ministerului ucrainean al Apărării, a declarat că, dintre aliații Moscovei, Coreea de Nord reprezintă „cea mai mare problemă” pentru Kiev din cauza livrărilor masive de obuze de artilerie către Rusia, care le folosește pe linia frontului din Ucraina, relatează AFP. Budanov a mai afirmat că Rusia va încerca să pună capăt războiului înainte de 2026.